El Reglament (CE) 1259/1999, del Consell, de 17 de maig, pel qual s'estableixen les disposicions comunes aplicables als règims d'ajuts directes en el marc de la política agrària comuna, exigeix, a l'article 3, que els estats membres adoptin les mesures mediambientals que considerin apropiades per a la percepció d'ajuts de la política agrària comuna amb càrrec a la secció Garantia del FEOGA, tenint en compte la situació específica de les terres agràries utilitzades o la producció de què es tracti, mesures que es correspondran amb els efectes potencials de les activitats agràries sobre el medi ambient.
Aquestes mesures poden fer dependre els ajuts directes de compromisos agroambientals o bé de compromisos mediambientals específics o també de requisits mediambientals obligatoris i generals.
Tanmateix els estats membres poden establir la reducció i fins i tot la supressió dels beneficis procedents del règim dels ajuts si no es compleixen els requisits ambientals esmentats.
El Reial decret 1322/2002, de 13 de desembre, sobre requisits agroambientals en relació amb els ajuts directes en el marc de la política agrària comuna, estableix, als articles 1 i 2, els requisits agroambientals, el compliment dels quals es vincula a la percepció dels ajuts directes en el marc de la política agrària comuna a la qual es refereix el reglament comunitari abans esmentat.
L'article 2.2 del Reial decret 1322/2002, de 13 de desembre, reconeix la potestat normativa de les comunitats autònomes per desenvolupar aquests requisits i pràctiques tenint en compte l'especificitat de les situacions territorials corresponents.
L'article 3.2 del Reial decret esmentat deixa a les comunitats autònomes la fixació dels percentatges de disminució dels ajuts en funció del risc o del dany mediambiental que pugui produir la pràctica inadequada, sens que pugui excedir el 20% del conjunt els pagaments agrícoles o ramaders.
La Generalitat de Catalunya té competència exclusiva en matèria d'agricultura i ramaderia, així com les competències de desenvolupament normatiu i l'aplicació de la normativa bàsica estatal en matèria de medi ambient i planificació de l'activitat econòmica.
D'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i en ús de les atribucions que m'han estat conferides,
Els pagaments concedits directament als perceptors d'acord amb l'article 1 del Reglament (CE) 1259/1999, del Consell, de 17 de maig, pel qual s'estableixen les disposicions comuns aplicables als règims d'ajuts directes en el marc de la política agrària comuna queden condicionats, en l'àmbit territorial de Catalunya i en tot el que es refereix a les activitats agràries que s'esmenten a l'annex de l'esmentat Reglament al compliment dels requisits agroambientals següents:
a) Queda prohibida la crema dels rostolls.
Es podran realitzar pastures controlades o la seva incorporació al terreny.
Únicament i amb autorització prèvia de l'autoritat competent, es podrà autoritzar la crema per raons agronòmiques.
b) A les terres retirades de la producció, cal portar a terme les pràctiques agronòmiques establertes a la normativa reguladora dels ajuts als conreus herbacis.
c) Mantenir les terres de guaret tradicional amb mínim cultiu o mantenint una coberta vegetal adequada, per tal de minimitzar els riscos d'erosió, d'acord amb les directrius que estableix la normativa reguladora dels ajuts a conreus herbacis, per les terres retirades de conreu.
d) En parcel·les amb pendents superiors al 10% no llaurar la terra en direcció de la pendent quan s'hagin d'efectuar labors de profunditat, per tal d'evitar desplaçaments de terra i xaragalls.
e) Efectuar les pràctiques de regatge d'acord amb la normativa vigent en matèria de regs i d'acord amb les concessions d'aigua i les condicions d'ús que estableixin els organismes competents.
a) Complir les normes establertes als programes obligatoris de vigilància i eradicació de les malalties del bestiar.
b) Disposar, a les instal·lacions permanents, de les estructures i els equipaments requerits per una adequada gestió i emmagatzematge dels fems i purins, d'acord amb el que estableix el Decret 61/1994, de 22 de febrer, sobre regulació de les explotacions ramaderes.
c) Disposar i portar a terme, quan escaigui, un pla de recollida de cadàvers i, en qualsevol cas, responsabilitzar-se, de manera efectiva, del seu trasllat i destrucció, d'acord amb la normativa vigent.
d) No cremar les pastures i els rostolls, excepte per raons mediambientals o de prevenció d'incendis, i sempre amb autorització expressa de l'autoritat competent.
Reducció de l'import dels pagaments
2.1 L'incompliment d'un o alguns dels requisits establerts comporta una reducció de l'import dels pagaments concedits al productor amb càrrec a l'any civil en el qual s'ha produït l'incompliment.
2.2 El percentatge de reducció es calcula en funció dels incompliments comesos i del seu nombre, d'acord amb el que s'especifica a continuació:
En cas que el requisit incomplert pugui comportar un risc o dany al medi ambient de consideració, es podrà incrementar el percentatge de reducció fins al 20%, com a màxim autoritzat.
2.3 Aquests percentatges s'aplicaran sobre el conjunt dels ajuts agrícoles o ramaders que el causant hagi sol·licitat durant l'any en què es produeix l'incompliment.
3.1 El control tècnic del compliment dels requisits que estableix l'article 1.1 d'aquesta Ordre és competència de la Subdirecció General d'Ajuts de la Direcció General de Desenvolupament Rural, sens perjudici de la detecció de pràctiques inadequades que altres autoritats adverteixin en l'exercici de les seves competències.
3.2 El control tècnic del compliment des requisits que estableix l'article 1.2 d'aquesta Ordre el realitzaran els òrgans del Departament d'Agricultura, Ramaderia i Pesca encarregats del seu control, mitjançant l'elaboració d'un llistat amb els productors i els incompliments detectats, el qual es trametrà a la Subdirecció General d'Ajuts de la Direcció General de Desenvolupament Rural abans dels pagaments dels ajuts, sens perjudici de la detecció de pràctiques inadequades que altres autoritats puguin advertir en l'exercici de les seves competències.
Tramitació de la disminució dels ajuts
4.1 La disminució d'ajuts es realitzarà d'acord amb el procediment establert per al reintegrament de les subvencions.
4.2 La tramitació administrativa dels expedients a què fa referència aquest article correspon a la Direcció General de Desenvolupament Rural, la qual podrà sol·licitar d'altres unitats administratives els informes tècnics que procedeixin.
4.3 La resolució dels expedients de disminució d'imports és competència del director general de Desenvolupament Rural.
Aplicació dels imports retinguts
5.1 Els imports procedents de les disminucions a què es refereix aquesta Ordre s'utilitzaran com a finançament comunitari addicional, preferentment dels ajuts agroambientals i dels ajuts a les zones desfavorides i de muntanya i d'acord amb el que s'estableix a l'article 4.1 del Reial decret 1322/2002, de 13 de desembre.
5.2 Les comptabilitzacions permetran en tot moment identificar la procedència dels fons retinguts així com el beneficiari i la línia o línies d'ajuts afectades.